آآآآآآآآآآآآآآآآآآآآآه
والله حست حوسة بحياتي
يابنات
بالله اللي تقدر تجيبلي وظيفة لا تبخل
أنا ودي بأحد البنوك التالية
1- الراجحي
2- الجزيرة
3- البلاد
4- انماء
5- الاهلي
يابنات أنا معاي بكالوريوس كيمياء
ودبلوم حاسب آلي والحمد لله متمكنة منه لدرجة ان لو نزلت برنامج أحاول أعلم نفسي كيف أدقن استخدامه يعني مهارتي بالحاسب من التعليم الذاتي أكثر من الدراسة والشهادة مجرد اثبات اني أعرف حاسب
والمصيبة شهادتي الثالثة دفعت فيها 5000 ريال عشان آخذها وهي (شهادة المصرفي الاسلامي المعتمد )
والله أول مادخلت الدورة كل اللي معاي من بنوك موظفين وموظفات وكنت خايفة ان ماأعرف شي بالبنوك والمعاملات الاسلامية ومشروعيتها لكن
والله الدكتور عز الدين خوجة اللي درسنا أشاد بي ومدحني حتى لصاحبة المركز اللي مسوية الدورة
وبعدها جاء الدكتور نصار جلست ساكتة وبعدين بالمراجعة صرت أجاوب تفاجأ ومدح أيضا من تجاوبي
والله يابنات قلت خلاص أكيد بعدها بتوظف خاصة ان الدورة البنوك تدفع فيها عشان الموظفين ياخذوها وكلهم من قسم المراجعة
ولكن خااااااااااااااااب ظني
نفس الشي مايبغوا الا بكالوريوس ادارة أعمال أو حاسب
بالله مو صعبة يوم تحسي انك مأهلة للوظيفة وعندك امكانية كبيرة للعمل فيها وبالرغم من كذا يقولوا لا شهادتك ماتنفع والله ندمت ندم عمري على هالشهادة اللي لا دخلتني صحة ولا تعليم ولا بنوك ولا حتى محضرة معمل
بجد صار عندي احباط ودي أحد بس يحطني بأول الطريق وان شاء الله ببدع وبتميز
بس ما أقول الا الله يعين
والله يسامحهم عالواسطات
معليه كثرت هذرة بس فضفضة اش أسوي
29-10-1431 هـ, 05:19 صباحاً